stanford-oval/wikipedia huggingface dataset:
Steve Bruce
Pelaajaura

Bruce aloitti uransa Gillinghamissa vuonna 1977. Seuraavana vuonna hän debytoi edustusjoukkueessa ja kuului vakiokokoonpanoon seuraavan kuuden kauden ajan.
Vuonna 1984 Bruce myytiin Norwich Cityyn 130 000 punnalla. Hänen debyytiottelunsa oli epäonninen ja hän teki oman maalin 3–3 tasapeliin päättyneessä ottelussa Liverpoolia vastaan. Brucesta tuli kuitenkin nopeasti the Canariesien puolustuksen tukipilari. Vuonna 1985 Norwich putosi pääsarjasta, mutta se voitti Englannin liigacupin, kun loppuottelussa kaatui Sunderland. Bruce äänestettiin Norwichin vuoden pelaajaksi. Joulukuussa 1987, juuri ennen 27-vuotispäiväänsä, Bruce siirtyi Manchester Unitediin 825 000 punnan siirtosummalla. Vuonna 2002 Bruce äänestettiin Norwichin Hall of Fameen.
ManU:ssa Bruce debytoi 19. joulukuuta 1987 ottelussa Portsmouthia vastaan. Kahdeksan ja puolen vuoden aikana Unitedissa Bruce teki yhteensä 51 maalia 414 ottelussa ja oli voittamassa kolmea liigamestaruutta, kolmea FA Cupia, yhden liigacupin ja yhden Cup-voittajien cupin. Kaudella 1990/91 Bruce sijoittui sensaatiomaisesti Mark Hughesin ja Brian McClairin jälkeen kolmanneksi Unitedin maalintekijäpörssissä, tehden 19 maalia (11 rangaistuspotkuista). Vuonna 1994 Brucesta tuli joukkueen kapteeni Bryan Robsonin siirtyessä Middlesbroughiin.
Vuonna 1996 Bruce siirtyi Birmingham Cityyn, jossa hän pelasi kaksi kautta ennen kuin siirtyi pelaaja-manageriksi Sheffield Unitediin, missä hän lopetti pelaajauransa vuonna 1999.
Pelaajaura > Saavutukset pelaajana

Englannin Valioliiga (3): 1993, 1994, 1996
FA Cup (3): 1990, 1994, 1996
Englannin liigacup (2): 1985, 1992
Cup-voittajien cup: 1991
UEFA Super Cup: 1991
Valmennusura > Saavutukset valmentajana

Englannin Mestaruussarja
Hopeaa (2): 2007, 2013
Pudotuspelien voitto (2): 2002, 2016
FA Cup
Hopeaa: 2014
Aiheesta muualla

Kuvia tai muita tiedostoja aiheesta Steve Bruce Wikimedia Commonsissa
Brucen profiili soccerbase.comissa (Arkistoitu – Internet Archive)
| 0 | 1 | 2 |
| --- | --- | --- |
| Edeltäjä: Bryan Robson | Manchester Unitedin kapteeni 1991–1996 | Seuraaja: Éric Cantona |
| 0 | 1 | 2 |
| --- | --- | --- |
| Edeltäjä: Trevor Francis | Birmingham City FC:n päävalmentaja 2001–11/2007 | Seuraaja: Alex McLeish |
| 0 | 1 | 2 |
| --- | --- | --- |
| Edeltäjä: Colin Greenall Frank Barlow | Wigan Athleticin päävalmentaja 2001 11/2007–2009 | Seuraaja: Paul Jewell Roberto Martínez |
| 0 | 1 | 2 |
| --- | --- | --- |
| Edeltäjä: Ricky Sbragia | Sunderland AFC:n päävalmentaja 2009–11/2011 | Seuraaja: Martin O’Neill |
| 0 | 1 | 2 |
| --- | --- | --- |
| Edeltäjä: Nick Barmby | Hull Cityn päävalmentaja 2012–2016 | Seuraaja: Mike Phelan |
| 0 | 1 | 2 |
| --- | --- | --- |
| Edeltäjä: Roberto Di Matteo | Aston Villan päävalmentaja 10/2016–11/2018 | Seuraaja: Dean Smith |
| 0 | 1 | 2 |
| --- | --- | --- |
| Edeltäjä: Jos Luhukay | Sheffield Wednesdayn päävalmentaja 2–7/2019 | Seuraaja: Garry Monk |
| 0 | 1 | 2 |
| --- | --- | --- |
| Edeltäjä: Rafael Benítez | Newcastle Unitedin päävalmentaja 7/2019–10/2021 | Seuraaja: Eddie Howe |
| 0 | 1 | 2 |
| --- | --- | --- |
| Edeltäjä: Valérien Ismaël | West Bromwich Albionin päävalmentaja 2–10/2022 | Seuraaja: Carlos Corberán |
O/OREOS

O/OREOS-satelliitti
O/OREOS (Organism/Organic Exposure to Orbital Stresses) on yhdysvaltalainen CubeSat-satelliitti, joka painaa 5,5 kg. Sen kehittivät Small Spacecraft Division NASAn Ames Research Centerissä, ja sitä operoi Santa Claran yliopisto Kaliforniassa. Satelliitti laukaistiin 19. maaliskuuta 2010 Yhdysvaltain ilmavoimien satelliittilaukaisun mukana Orbital Sciences Corporationin Minotaur IV -raketilla Kodiakinsaarelta Alaskasta. Satelliitti toiminee kuusi kuukautta. Kyseessä on mikro-organismien säteilytystesti.
Satelliitti on jatkoa Amesin biologisille kokeille avaruudessa GeneSat-1 ja PharmaSat.
Nokia Communicator

Nokia 9210 Communicator
Nokia Communicator on Nokian älypuhelinsarja, joka on suunnattu mobiiliin yrityskäyttöön. Sarjan tuotekehitys alkoi vuonna 1993 ja ensimmäinen malli julkaistiin 1996. Communicator-nimitys on lainattu 1994 markkinoille tulleesta ensimmäisestä älypuhelimesta IBM SimonPersonal Communicatorilta.
Nokian Communicatorit ovat saranallisia ja kahdella nestekidenäytöllä varustettuja avattavia malleja, jotka näyttävät normaaleilta suurehkoilta kapula-mallisilta matkapuhelimilta suljettuina, mutta avattaessa paljastavat lähes täysikokoisen näppäimistön ja leveän nestekidenäytön. Tuoteperheen viimeinen malli on Nokia E90 Communicator.
Communicator-sarjassa on julkaistu seuraavat päämallit:
1996 – Nokia 9000 (GEOS V3.0 16-bittinen käyttöjärjestelmä)
1998 – Nokia 9110 (GEOS V3.0)
2001 – Nokia 9210 (Symbian OS -käyttöjärjestelmän versio 6.0)
2002 – Nokia 9210i Communicator
2004 – Nokia 9500 Communicator (Symbian OS versio 7.0s)
2007 – Nokia E90 Communicator (Symbian OS versio 9.2)
Communicator-sarjaan läheisesti liittyviä malleja:
2005 - Nokia 9300 (9500:n tekniikka ilman kameraa ja WLAN:ia)
2005 - Nokia 9300i (Nokia 9300 + WLAN)
2010 – Nokia E7-00 (Symbian^3)
Mallien välillä on julkaistu lisäksi päivitettyjä i-malleja (esimerkiksi 9210i vuonna 2002), joissa on parannettu tietoliikenneyhteyksiä.
Nezim Frakulla

Nezim Frakulla (n. 1680–1760) oli albanialainen runoilija. Hän kirjoitti monesti albaniaksi, mutta käytti teoksissaan arabialaisia kirjaimia.
Frakulla syntyi Frakullin kylässä lähellä Fieriä ja asui suuren osan elämästään Beratissa. Hän opiskeli Istanbulissa, jossa hän myös kirjoitti ensimmäiset runonsa. Vuonna 1731 hän palasi Beratiin, jossa hän kirjoitti albaniankielistä runoutta ja runomuotoisen albania–turkki-sanakirjan. Moniin hänen runoihinsa sävellettiin myös musiikki ja ne kulkivat vuosisatojen ajan suullisesti.
Nezahualcóyotl

| Ciudad Nezahualcóyotl |
| --- | --- |

 vaakuna

 Ciudad Nezahualcóyotl
 Koordinaatit: 19°24′00″N, 98°59′20″W 
Valtio:  Meksiko
Osavaltio:  Estado de México
Perustettu:  1963
Kaupungiksi:  1963
Hallinto:  
 – Kaupungin presidentti:  Víctor Manuel Bautista López
Pinta-ala:  
 – Kokonaispinta-ala:  63.44 km²
Korkeus:  2 440 m
Väkiluku (2005):  1 140 528
Aikavyöhyke:  UTC−6
 – Kesäaika:  UTC−5
Postinumero:  57500
Suuntanumero(t):  55
 
 neza.gob.mx 
Infobox OKVirheellinen NIMI-arvo: 
Stadion Estadio Neza 86
Nezahualcóyotl on kaupunki Meksikossa, Estado de Méxicon osavaltiossa. Asukkaita kaupungissa on 1 140 528. Kaupungin nimi tarkoittaa nahuatliksi paastoavaa kojoottia.
Oakland Public Library

| Oakland Public Library |
| --- | --- |

Sijainti:  Oakland, Kalifornia, Yhdysvallat
Perustettu:  1878
Kotisivut
Oakland Public Library on julkinen kirjasto Oaklandissa, Alamedan piirikunnassa Kaliforniassa. Oaklandin keskustassa sijaitseva kirjasto avattiin vuonna 1878. Oaklandin kirjasto oli valmistuessaan Kalifornian toinen julkinen kirjasto.
Nezavisimaja Moldova

Nezavisimaja Moldova (Независимая Молдова, ”Itsenäinen Moldova”) oli Moldovan pääkaupungissa Chișinăussa ilmestynyt venäjänkielinen sanomalehti.
Lehti perustettiin vuonna 1925 Ukrainan kommunistipuolueen Moldavian aluekomitean ja Moldavian autonomisen sosialistisen neuvostotasavallan toimeenpanevan keskuskomitean ukrainankieliseksi äänenkannattajaksi. Baltassa ja myöhemmin Tiraspolissa ilmestyneen lehden nimenä oli aluksi Tšervonyi oratš (”Punainen kyntäjä”) ja vuodesta 1930 lähtien Sotsialistytšna Moldavija (”Sosialistinen Moldavia”).
Moldavian SNT:n perustamisen yhteydessä vuonna 1940 lehti siirtyi Chișinăuhun, muuttui venäjänkieliseksi ja sai nimen Sovetskaja Moldavija (”Neuvosto-Moldavia”). Sen ilmestyminen keskeytyi toisen maailmansodan takia vuosiksi 1941–1944.
Sovetskaja Moldavija oli Moldavian kommunistisen puolueen, korkeimman neuvoston ja ministerineuvoston äänenkannattaja. Kuudesti viikossa ilmestyneen lehden painosmäärä oli 165 000 kappaletta vuonna 1973. Sen rinnalla ilmestyi moldaviankielinen Moldova Socialistă.
Moldovan itsenäistyessä vuonna 1991 lehdestä tuli maan hallituksen äänenkannattaja ja se sai nimen Nezavisimaja Moldova. Lehti yksityistettiin vuonna 2005, mutta hallitus jatkoi sen tukemista. Vuonna 2010 uusi hallitus perui yksityistämisen ja päätti aloittaa prosessin uudestaan. Neljästi viikossa lähes 19 000 kappaleen painoksena ilmestynyt Nezavisimaja Moldova muuttui vuonna 2013 taloussyistä viikkolehdeksi, ja Moldovan hallitus lakkautti sen vuonna 2015.
Norman Atlanticin tulipalo

Norman Atlantic oli aiemmin nimeltään Scintu. Kuva elokuulta 2013.
M/S Norman Atlanticin tulipalo on Välimerellä 28. joulukuuta 2014 sattunut laivaonnettomuus.
Laivan autokannella syttynyt palo levisi nopeasti ja aiheutti pitkään kestäneen hätätilanteen laivaan jääneille sadoille ihmisille.
Turmassa kuoli kymmenen ihmistä ja ainakin kahdeksan vammautui. Lisäksi luultavasti kymmeniä oli kateissa. Laivalta pelastuneiden mukaan laivalla vallitsi sekasorto ja pakokauhu, ja miehistö järjesti pelastautumisen liian hitaasti ja puutteellisesti. Kova tuuli ja muutenkin huono sää haittasivat ratkaisevasti pelastustöitä.
Laiva

Aiemmin Scintu-niminen ROPAX-autolautta oli rakennettu Italiassa. Vuonna 2014 laiva kastettiin Norman Atlanticiksi, kun se siirtyi kreikkalaisen ANEK Linesin omistukseen.
Noin viikkoa ennen onnettomuutta laivassa tehtiin turvatarkastus, jonka mukaan sen palo- ja muussakin turvallisuudessa oli puutteita, mutta laivaa ei silti julistettu liikennöintikelvottomaksi.
Onnettomuus

Laiva oli sunnuntain vastaisena yönä matkalla Kreikan Patraksesta kohti Italian Anconaa.
Onnettomuus tapahtui, kun laiva purjehti Otrantonsalmessa Korfun pohjoispuolella. Palo syttyi noin kello 6.00 autokannella ja levisi nopeasti. Kapteeni käski matkustajia jättämään laivan. Pelastusveneet eivät toimineet eikä miehistö ohjannut laivan evakuointia, mikä johti pakokauhuun ja sekasortoon. Eräs miesryhmä löi naisia ja lapsia päästäkseen pelastushelikoptereihin. Vain pieni osa matkustajista pääsi pelastuslautoille, ja osa joutui veden varaan. Noin sata pääsi pelastusveneisiin.
Pelastustyöt jatkuvat koko yön 28.–29. joulukuuta. Laivassa oli alkuaan yli 500 ihmistä, ja vielä 29.12. aamulla kuuden aikoihin illalla satoja ihmisiä oli hengenvaarassa kylmän ja savun armoilla sekä tulen uhkaamina. Helikopterit evakuoivat ihmisiä noin kello 16.00 alkaen. Hätäpuhelussa kerrottiin jopa kenkien sulavan kannen alla riehuvan tulipalon kuumuudessa.
Tulipalo saatiin jo sunnuntaina hallintaan ja sammumaan maanantai-aamulla. Loputkin matkustajat evakuoitiin maanantaina, ja kapteeni poistui laivasta kello 15.50.
Seurauksia

Ensin Italia ja sitten myös Kreikka päätti käynnistää rikostutkinnan kapteenia ja varustamoa vastaan siitä, johtuiko onnettomuus laivan turvamääräysten rikkomisesta. Laivan kapteenia Argilio Giacomazzia ylistettiin italialaismediassa, koska hän jätti laivan viimeisenä.
Näyttelijän roolityöskentely

| Näyttelijän roolityöskentely Näyttelijän työ 3 |
| --- | --- |
Kirjailija:  Konstantin Stanislovski
Suomennos
Suomentaja:  Kristiina Repo
Kustantaja:  Aula & co
Julkaistu:  2017
Sivumäärä:  493
ISBN:  978-952-7190-49-4
Löydä lisää kirjojaKirjallisuuden teemasivulta
Näyttelijän roolityöskentely: näyttelijän työ 3 on Konstantin Stanislovskiin kirjoituksista koottu teos. Sen on toimittanut ja suomentanut Kristiina Repo. Kirjan on julkaissut vuonna 2017 Aula & Co. Teoksen lopussa on lueteltu Stanislavskin teokset julkaisujärjestyksessä, ja teos sisältää nimihakemiston ja sanaston.
Sisällys

Elämän äänirauta. K. S. Stanislavski näyttelijän roolityöskentelystä / I. Vinogradskaja
Näyttelijän roolityöskentely
Muistikirjoista vuosilta 1911–1916
Näyttelijöiden roolinluomisen vaiheita (Kreivi Ljubin, Pikkukaupunkilaisnainen)
Majatalon emännän harjoituspäiväkirjat
Miten järjestelmää käytetään
Erään roolin historia (Salierin roolin työstämisestä)
Läpikulkeva toiminta
Balladinan neljäs harjoitus
A. S. Gribojedov 'Vastus viisaudesta'
I. Tutkiminen
1. Ensitutustuminen rooliin
2. Analyysi
3. Ulkoisten olosuhteiden luominen ja elävöittäminen
4. Sisäisten olosuhteiden luominen ja elävöittäminen
5. Faktojen arviointi
II. Kokeminen
Luovat tehtävät
Fyysisiä ja alkeispsykologisia tehtäviä
Roolin henkisen partituurin luominen
Ylitietoisuus
III. Ruumiillistaminen
Erään näyttämöllepanon tarina (opettavainen romaani)
Muistiinpanoja 1920-luvun lopulta ja 1930-luvun alusta
Tietoisesta ja alitajuisesta luovassa työssä
Groteskista
William Shakespearen 'Othello'
Tortsovin esipuhe
Ensitutustuminen näytelmään ja rooliin
Othellon ohjaussuunnitelmasta
Fyysisten ja alkeispsykologisten tekojen skeema
Tehtävät. Läpikulkeva toiminta. Vastaankulkeva toiminta. Päätehtävä
N. V. Gogolin 'Reviisori'
Muistiinpanoja vuosilta 1936–1937
Muistikirjoista vuosilta 1926–1938.
Näytteet kiinteistä jätteistä

Näytteitä kiinteistä jätteistä otetaan jätemateriaalin ominaisuuksien karakterisointiaselvennä varten. Silloin pitkällä ajanjaksolla otetaan tyypillisesti useita osanäytteitä sekä tehdään laadunvalvontaa, jolloin muutamista näytteistä kootaan kokoomanäyte.
Näytteenoton avulla arvioidaan jätteen soveltuvuus hyötykäyttöön tai loppusijoitukseen. Lähtökohtaisesti tulisi näytteenotossa käyttää ensisijaisesti standardoituja menetelmiä, joita on saatavilla kattavasti. Erityisesti jätteen tutkimuksessa ei ole monesta syystä mahdollista tehdä hyvin seikkaperäisiä näytteenottosuunnitelmia. Hyvin heterogeenisenselvennä jätevirran näytteenotossa täytyy usein rajata näytteiden koko ja osanäytteiden lukumäärä käytännön syistä ja kustannusten takia. Jätenäytteenotossa keskeisimpiä epävarmuustekijöitä (virhelähteitä) ovat kohteen heterogeenisuus, näytteenottotekniikan valinta, näytteiden esikäsittely ja näytteiden säilyvyys.
Aiheesta muualla

Kaatopaikkakelpoisuuden toteaminen, Ympäristöhallinnon ohjeita 2/2006 (Arkistoitu – Internet Archive)
Haitallisten orgaanisten yhdisteiden esiintyminen yhdyskuntajätevedenpuhdistamoilla ja kaatopaikoilla, Suomen ympäristökeskuksen raportteja 29/2012
Leonardo: Sampler Education Pilot Project. Textbooks on sampling. The textbooks cover sampling basics, sampling of waste, groundwater, soil and sampling of waste water and sludge (Arkistoitu – Internet Archive)
Nokia Cseries

Nokia Cseries on tuoteperhe matkapuhelimia, jonka on valmistanut Nokia. Se julkaistiin 2010, mutta lakkautettiin 2016 Microsoft Mobilen ostettua Nokian matkapuhelintoiminnot.
Mallit

Nokia C1-00
Nokia C1-01
Nokia C1-02
Nokia C2-00
Nokia C2-01
Nokia C2-02
Nokia C2-03
Nokia C2-05
Nokia C2-06
Nokia C3-00
Nokia C3-01
Nokia C5-00
Nokia C5-03
Nokia C6-00
Nokia C6-01
Nokia C7-00
Nurkkajärvi (Ruovesi)

| Nurkkajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°58′58″N, 23°50′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Karjulanjoen valuma-alue (35.36)
Laskuoja:  oja Hakojärveen 
Järvinumero:  35.369.1.006
Mittaustietoja
Pinnankorkeus:  180,5 m  
Rantaviiva:  0,603 km  
Pinta-ala:  2,415 ha  
Saaria:  ei saaria 
 fiNurkkajärvi 
Nurkkajärvi  on Pirkanmaalla Ruovedellä Pihlajalahden kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 2,4 hehtaaria ja se on 250 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 600 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Kalliojärvien valuma-alueeseen (35.369) se kuuluu. Järven vedenpinnan korkeus on 180,5 metriä mpy.
Oakland Museum of California

| Oakland Museum of California |
| --- | --- |

Tyyppi:  Taidemuseo 
Sijainti:  Oakland 
Perustettu:  1969  
Kotisivut:  museumca.org 
Koordinaatit:  37°47′56″N, 122°15′50″W
 fiOakland Museum of California 
  
Oakland Museum of California (suom. Oaklandin museo Kaliforniasta) tai Oakland Museum on museo Oaklandissa Alamedan piirikunnassa Kaliforniassa, Yhdysvalloissa. Museo käsittelee taidetta, historiaa sekä Kaliforninan luonnontiedettä. Se avattiin vuonna 1969 ja sen suunnitteli Kevin Roche. Museossa on näyttelyiden lisäksi kahvio, joka tarjoaa lounasaikaan jazz-musiikkia.
23. elokuuta 2009 museo suljettiin korjaustöiden vuoksi. Museo on määrä avata uudestaan maaliskuussa 2010.
Nokia 7260

| Nokia 7260 |
| --- | --- |

Julkaistu:  2004
Käyttöverkot:  GSM 900/1800/1900
Mitat:  105 × 45 × 18
Paino:  92
Näytön kuvatarkkuus:  128 × 128
Värien lukumäärä:  65 000
Muisti:  ei muistikorttipaikkaa
Kamera:  VGA (640 × 480)
Radio:  kyllä
Musiikkisoitin:  ei
Valmiusaika:  noin 350 h
Puheaika:  noin 3 h
Tiedonsiirto:  GPRS
Liitännät:  USB, infrapuna
Infobox OKNimi-testi OK: 
Nokia 7260 on Nokian vuonna 2004 julkaistu matkapuhelin.
Se kuului yhtiön ”muotoiluintensiivisiin” puhelinmalleihin, joissa olennaisinta oli uudenlainen ulkonäkö. Sen mainonnassa Kauppalehden Optiossa alkuvuodesta 2005 kerrottiin puhelimen art deco -muotoilun kääntävän katseita: ”Aivan kuten kantajansa se jättää lähtemättömän vaikutuksen.”
Ominaisuudet

ennakoiva tekstinsyöttö
äänimuistiinpanot
Aiheesta muualla

Nokia 7260 – Tuki
Käyttöohjeet (Arkistoitu – Internet Archive)
Nurkkajussi

Nurkkajussi on leikki, jota leikitään rakennuksen ympäri juosten ja hiipien. Leikissä vaaditaan paitsi juoksunopeutta myös tarkkaavaisuutta ja oikeaa ajoitusta.
Leikin alku ja kulku

Leikkialueeksi käy mikä tahansa rakennus, jonka seinustoilla on riittävästi vapaata tilaa ja mahdollista liikkua.
Leikin alkaessa valitaan yksi leikkijöistä nurkkajussiksi.
Leikki alkaa, kun nurkkajussi antaa lähtömerkin ja alkaa laskea otsa seinää vasten kymmeneen. Lähtömerkin saatuaan muut leikkijät alkavat juosta rakennuksen ympäri johonkin talon lähipiiloihin.
Nurkkajussi lähtee kiertämään taloa laskettuaan kymmeneen. Nurkkajussi voi halutessaan palata myös takaisin päin.
Pienen rakennuksen ympärillä Nurkkajussia voidaan leikkiä myös siten, että Nurkkajussi kiertää ympäri rakennusta toiseen suuntaan ja pelaajat toiseen. Kun Nurkkajussi tulee vastaan, pelaajat jähmettyvät. Nurkkajussi polttaa pois pelistä henkilöt, joiden ehti nähdä liikkuvan.
Leikistä poistaminen

Jos nurkkajussi näkee toisen leikkijän, hän huutaa tämän nimen ja nähdystä leikkijästä tulee uusi nurkkajussi.
Viestittäminen

Viestittämiseksi sanotaan sitä, kun leikistä poistettu leikkijä antaa muille leikkijöille merkkejä nurkkajussin liikkeistä. Viestittäminen on leikissä kielletty.
Nokia 7230

| Nokia 7230 |
| --- | --- |

Julkaistu:  2009
Käyttöverkot:  2G, 3G
Mitat:  98 × 48 × 14,8 mm
Paino:  100,0 g (sis. akun)
Näytön kuvatarkkuus:  240 × 320 pikseliä (QVGA)
Värien lukumäärä:  262 000
Muisti:  70 Mt:n käyttäjämuisti, laajennettavissa 16 Gt:n muistikortilla
Kamera:  3,2 megapikseliä
Radio:  kyllä
Musiikkisoitin:  kyllä
Käyttöjärjestelmä:  Series 40
Liitännät:  Bluetooth, USB, 3,5 mm:n AV-liitäntä,
Infobox OKNimi-testi OK: 
Nokia 7230 on matkapuhelinyhtiö Nokian matkapuhelin vuodelta 2009.
Sovellukset

| --- | --- |
 Valokuvagalleria  Radio  Musiikkisoitin  Nokia Messaging  Nokia Email  Facebook-sovellus  Ovi Jako  Ovi Kontaktit  Ovi Kauppa  Nokia Kartat 2.0 -sovellus  Nokia Lataa! -palvelu :  My Nokia -palvelu  Opera Mini -selain  Widgetit  OSS  Java MIDP 2.1  Nokia Haku 2.0  Kuvien lähetys Flickr-palveluun  Englanti-Kiina-sanakirja (Kiina, vain APAC-alueella)  Kuukalenteri (vain Kiinassa)  Tuki sovellusten langattomalle lataukselle
Ominaisuudet

Puhelin painaa sata grammaa ja sen mitat on 98 × 48 × 14,8 millimetriä. Siinä on 2,4 tuuman näyttö, jossa on 240 × 320 pikselin resoluutio ja 4:3-kuvasuhde. Puhelimessa on 3,5 millimetrin kuulokeliitäntä ja 860 milliampeeritunnin irrotettava akku.
Nyökyttäjäpeippo

| Nyökyttäjäpeippo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Naamioseeprapeipot Poephila
Laji::  cincta
Kaksiosainen nimi
 Poephila cincta  (Gould, 1837) 
Katso myös
   Nyökyttäjäpeippo Wikispeciesissä   Nyökyttäjäpeippo Commonsissa 
Infobox OKNimi-testi OKIUCN-testi OK: 
Nyökyttäjäpeippo (Poephila cincta) on loistopeippojen heimoon kuuluva varpuslintu.
Levinneisyys

Nyökyttäjäpeippoa tavataan Australian koillisosissa. Sitä on kuvattu melko yleiseksi tai paikallisesti yleiseksi, mutta harvinaisemmaksi sen levinneisyysalueen eteläosissa. Lajin kannankehitys on laskeva, mutta se ei ole vähenemässä enää niin nopeasti kuin aikaisemmin. Nyökyttäjäpeipon ei uskota olevan vaarassa, ja se on luokiteltu elinvoimaiseksi.
NBA Jam (vuoden 2010 videopeli)

| NBA Jam |
| --- | --- |

Kehittäjä:  EA Canada
Julkaisija:  EA Sports
Jakelija:  Google Play ja App Store
Pelisarja:  NBA Jam
Julkaistu:   5. lokakuuta 2010
Lajityyppi:  Urheilupeli
Pelimuoto:  Yksinpeli/Moninpeli
Alusta:  Wii, PlayStation 3, Xbox 360
Jakelumuoto:  optinen levy
Lisää peliartikkeleitaVideopelien teemasivulla
Infobox OK  : 
NBA Jam on EA Canadan kehittämä ja EA Sportsin tuottama koripalloaiheinen videopeli Wiille. Peli julkaistiin Yhdysvalloissa 5. lokakuuta 2010. Alkuperäisen NBA Jamin luonut Mark Turmell oli mukana pelin tuotannossa konsulttina. Peli julkaistiin myös PlayStation 3:lle ja Xbox 360:lle, mutta suppeampana versiona Wiihin nähden. Eroavaisuutena Wii-versioon on nettimoninpeli ja paranneltu grafiikka.
Peliin on otettu mukaan kaikki alkuperäisessä pelissä olleet lausahdukset, sekä muutamia uusia, kuten suosituksi internet ilmiöksi tullut "Boom Goes the Dynamite!".
Pelattavuus

NBA Jamissä on kaksi eri tilaa. Klassisessa pelaaja voi pelaaja joko perinteistä NBA Jam peliä, jossa pelataan kaikkia joukkueita vastaan tai Remix Tour, johon on lisätty uusia kuvakulmia, lisävoimia ja pomo-otteluita. Pomo-otteluissa pelaaja ottaa mittaa yksi vastaan yksi pelissä vanhoja ja uusia NBA:n supertähtiä vastaan. Ohjaaminen toimii normaalin Wii Remoten lisäksi nunchuckeilla tai klassisilla ohjaimilla.
Pelissä on mahdollisuus pelata myös NBA legends tilaa, jossa ovat mukana 1980-luvun tähdet Larry Bird ja Magic Johnson. Pelissä on yhteensä yli 30 NBA:n entisiä tähtiä, kuten Manute Bol, Clyde Drexler, Kevin McHale, Hakeem Olajuwon, Dennis Rodman, Detlef Schrempf, Spud Webb ja James Worthy.
Joukkueet ja pelaajat

Joukkueen kokoonpanot ovat NBA:n kaudelta 2009–2010.
Joukkueet ja pelaajat > Itäinen konferenssi

| Joukkue | Pelaajat | Legendat | Maskotti |
| --- | --- | --- | --- |
| Atlanta Hawks | Joe Johnson Josh Smith Mike Bibby | Dominique Wilkins Spud Webb |  |
| Boston Celtics | Kevin Garnett Paul Pierce Rajon Rondo Ray Allen | Larry Bird  Kevin McHale |  |
| Charlotte Bobcats | Gerald Wallace Stephen Jackson Tyrus Thomas | ei ole | Rufus Lynx |
| Chicago Bulls | Derrick Rose Luol Deng Joakim Noah Carlos Boozer | Scottie Pippen Dennis Rodman |  |
| Cleveland Cavaliers | Mo Williams Antawn Jamison Anderson Varejão | Mark Price Brad Daugherty |  |
| Detroit Pistons | Richard Hamilton Rodney Stuckey Charlie Villanueva Ben Gordon | Isiah Thomas Bill Laimbeer |  |
| Indiana Pacers | Danny Granger Mike Dunleavy  TJ Ford | Detlef Schrempf |  |
| Miami Heat | Dwyane Wade LeBron James Chris Bosh | Glen Rice  Rony Seikaly |  |
| Milwaukee Bucks | Michael Redd Andrew Bogut Brandon Jennings Corey Maggette | ei ole | Bango the Buck |
| New Jersey Nets | Devin Harris Brook Lopez Courtney Lee | Kenny Anderson  Dražen Petrović |  |
| New York Knicks | Al Harrington Danilo Gallinari Amar’e Stoudemire | Patrick Ewing Larry Johnson John Starks |  |
| Orlando Magic | Dwight Howard Vince Carter Rashard Lewis | Nick Anderson Shaquille O’Neal Scott Skiles |  |
| Philadelphia 76ers | Andre Iguodala Elton Brand Evan Turner | Julius Erving Allen Iverson |  |
| Toronto Raptors | DeMar DeRozan Jarrett Jack Andrea Bargnani | ei ole | The Raptor |
| Washington Bullets | Yi Jianlian Andray Blatche Gilbert Arenas John Wall | Manute Bol | G-Wiz |